Gnarrenborg - Wikipedia

# Gnarrenborg

### Vun Wikipedia

Wapen/Flagg | Koort
--- | ---

Basisdaten

  Bundsland: Neddersassen
  Landkreis: Rodenborg (Wümm)

Flach: | 122,91 km²
Inwahners: | 9.626 (1. Januar 2005)
Inwahnerdicht: | 78,3 Inwahners pro km²
Hööch: | 10 m över NN
Postleettall: | 27442
Vörwahl: | 04763
Geograafsche Laag: | 53° 22′ N, 9° -0′ O
Gemeenslötel: | 03 3 57 016
Öörd in de Gemeen: | 12
Börgermeester: | Axel Renken (SPD)
Websteed: | www.gnarrenburg.de

Gnarrenborg is en Oord un Eenheitsgemeen in’n Landkreis Rodenborg (Wümm) in Neddersassen. De Eenheitsgemeen hett ruchweg 9.700 Inwahners, wovun 3.100 op den Hööftoort Gnarrenborg fallt.

## [Ännern] Geologie

En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

## [Ännern] Geografie

Dat Rebeet vun de Eenheitsgemeen liggt an’n Noordrand vun dat Düvelsmoor un stellt dorüm ok en Sworpunkt för den Tourismus dor, de sik üm dat Moor afspeelt. Gnarrenborg is ok en Holltpunkt op de Iesenbahnlien „Moorexpress“, de Oosterholt-Scharmbeck un Bremervöör mitenanner verbinnt un vundaag tomeist blots noch för de Tourismus föhrt. De Gemeenrebeet warrt vun den Hamme-Oost-Kanal dörtogen, welke de beiden Strööm verbinnt un fröher för dat Belevern vun Bremen un Hamborg mit Törf dacht weer.

## [Ännern] Historie

In verleden Tieten haar de Oortschap Gnarrenborg ene wichtige Bedüden bi’n Landhannel twüschen de Städer Hamborg un Bremen btw. bi’n Hannel langs de Noordsee. Vun wegen de Moorrebeden de twüschen de Städer leegt, as ok dat Düvelsmoor, geev dat blots en poor Mööglichkeiten, dwars dör dat Land över de Geestrüchen to kommen. Man een Engsteed weer nich to ümgahn, un de leeg twüschen Gnarrenborg un den Naveroort Karlshöven. Üm dor Toll intodrieven weer üm 1250 rüm en hölten Borg oder Fasten inricht, de den Oort ok den Naam geven hett. Wofür aver „Gnarren“ steiht, künn opstunns nich eendüdig verklort warrn. In Gnarrenborg gifft dat ok en steentietlich Graffsteed.

## [Ännern] Politik

De Eenheitsgemeen besteiht ut 12 Oortschoppen, de fröher enkelte Gemenen wesen sünd, aver an’n 8. April 1974 bi en Rebeetsreform tohopenleggt worrn sünd.

### [Ännern] Ooortsdelen

De Tallen geevt de Inwahnertallen an, (Stand vun’n 1. Januar 2005):

- Augustendörp (304)
- Barkhusen (286)
- Brillit (948)
- Fahrendörp (429)
- Findörp (359)
- Glinst (598)
- Gnarrenborg (3.114)
- Klenkendörp (248)
- Kohstedt (1.130)
- Kohstedtermoor (237)
- Korlshöfen (1.366)
- Langenhusen (607)

### [Ännern] Gemeenraat

De Gnarrenborger Gemeenraat sett sik siet de letzten Wahl an’n 10. September 2006 as folgt tohopen:

Partei | 2006-2011
CDU | 10
SPD | 11
FDP | 1
WFB | 2

### [Ännern] Wapen

Dat Wapen vun de Gemeen Gnarrenborg wiest en root zinnte Muer mit en Zinnentoorn över sülverne Bülgen. Dorünner is en twölfarmige Lilienhaspel to sehn.

Dat Wapen is vun den Stoder Synodl Klein plaant un vörleggt worrn un weer an’n 24. April 1978 vun’n Gemeenraat annahmen. De Annahm is an’n 23. Januar 1979 vun’n Landkreis Rodenborg bestätigt worrn.

De Muer över de Bülgenlien düüd op de Gnarrenborg hen, de an de Waterscheed legen hett un naamsgevend för de Oortschap un de Gemeen weer. De twölfarmige Lilienhaspel steiht för de twölf Gemenen, ut de sik de hüütige Eeneheitsgemeen tohopensett. De Lilie wart faken in de Volkskunst vun de Landschap verwennt, wo de Öört an’n Rand vun’n Moor oder as Folg vun de Moorkoloniseeern as Inseln in’t Moor leegt.

## [Ännern] Verkehr

Dör de Gemeen löpt de B 74 Osterholt-Scharmbek mit Bremervöör verbinnt. De Gemeen warrt eenmol vun Glinst över Karlshöven un Gnarrenborg bit Kohstedt vun de L 122 dörtogen, de na Süüdosten in’n de Samtgemeen Sürsen föhrt un wieter Noorden an de B 71 ranlöpt.

## [Ännern] Kultur un Inrichten

### [Ännern] Bildung

In de Gemeen gifft dat söss Kinnergoorns un Kinnerdaagsteden. Bito gifft dat 3 Grundscholen in de Dörper Karlshöven, Kohstedt un de Klenkendörper Möhl. In Gnarrenborg steiht en Hööft- un Realschool.

### [Ännern] Sport

In Gnarrenborg gifft dat en Dreefachhall för sportliche Aktivitäten. In’t Gemeenrebeet gifft dat butendem wietere veer Turnhallen, en Sportplatz un fief Footballplätz. In Karlshöven besteiht op den öörtlich Flaagplatz de Mööglichkeit för Sportflegeree. De Bahn is 700 m lang.

## [Ännern] Weertschap

In de Gemeen Gnarrenborg befindt sik ünner annern de Zentraal vun den groten europääschen Lüchtenhersteller Brilliant.

Städer un Gemenen in den Landkreis Rodenborg (Wümm)

Ahusen | Alfs | Annerlingen | Basdaal | Bötersen | Bootel | Breddörp | Bremervöör | Brookel | Büls | Deins | Eversdörp | Elsdörp | Farven | Fintel | Gnarrenborg | Groot Meckels | Jeem | Homersen | Hassendörp | Heeßel | Hellweeg | Helsch | Heemsbünnen | Hemslingen | Hepst | Hipst | Horß | Kalf | Karktimk | Karkwals | Lütt Meckels | Lauenbrüch | Lengenbossel | Oerel | Oostereis | Reeßum | Rhaar | Rodenborg (Wümm) | Sandbossel | Scheeßl | Seedörp | Sürsen | Sittens | Söttmer | Stemmen | Tarms | Tiss | Vahlde | Vierden | Visselhöövd | Vörwark | Westertimk | Westerwals | Wilst | Woonst | Zeven

Vun „http://nds.wikipedia.org../../../g/n/a/Gnarrenborg.html“

Kategorien: Gemeen | Landkreis Rodenborg (Wümm)

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Esperanto
- Nederlands
- Русский